앞

<-

다음

->

瑜伽師地論卷第三十六

彌勒菩薩說

三藏法師玄□奉　詔譯

本地分中菩薩地第十五初持瑜伽處自他利品第三之餘

云何菩薩因攝果攝自利利他. 略說應知三因三果. 何等爲三. 一者異熟因異熟果. 二者福因福果. 三者智因智果. 云何異熟. 謂略有八. 一者壽量具足. 二者形色具足. 三者族姓具足. 四者自在具足. 五者信言具足. 六者大勢具足. 七者人性具足. 八者大力具足. 若諸菩薩長壽久住. 是名菩薩壽量具足. 形色端嚴衆所樂見◑容殊妙. 是名菩薩形色具足. 生豪貴家. 是名菩薩族姓具足. 得大財位有大朋翼具大僚屬. 是名菩薩自在具足. 衆所信奉斷訟取則. 不行諂◑僞斗秤等. 所受寄物終不差違. 於諸有情言無虛妄. 以是緣故凡有所說無不信受. 是名菩薩信言具足. 有大名稱流聞世間. 所謂具足勇健精進剛毅敏捷. 審悉善戒. 種種伎藝工巧業處展轉妙解出過餘人. 由此因緣世所珍敬. 爲諸大衆供養恭敬尊重讚歎. 是名菩薩大勢具足. 具丈夫分成就男根. 是名菩薩人性具足. 爲性少疾或全無病有大堪能. 是名菩薩大力具足. 云何異熟因. 謂諸菩薩於諸衆生不加傷害. 遠離一切傷害意樂. 是名菩薩壽量具足因. 惠施光明鮮◑衣物. 是名菩薩形色具足因. 於諸衆生捨離□慢. 是名菩薩族姓具足因. 於資生具有所◑乏遊行乞넓諸衆生所. 隨欲惠施. 是名菩薩自在具足因. 所言誠諦亦不好習乖離◑녔不相應語. 是名菩薩信言具足因. 攝持當來種種功德. 於自身中發弘誓願. 供養三寶及諸尊長. 是名菩薩大勢具足因. 樂丈夫體◑婦女身深見過患. 由二因緣施他人性. 一者女人樂女身者. 勸令◑離解脫女身. 二者丈夫將失男根. 方便護攝令不失壞. 及說正法令得男身. 是名菩薩人性具足因. 於諸衆生以身供事. 隨其所作如法事業皆往營助. 如己力能以其正法不以卒暴. 用能增長身心勢力餠飯◑等種種飮食. 施諸衆生. 是名菩薩大力具足因. 當知前說八種異熟. 以此所說八種爲因. 又此諸因略由三緣而得增長. 能感円滿增上廣大異熟令起. 何等三緣. 一心淸淨. 二加行淸淨. 三田淸淨. 若於無上正等菩提淸淨意樂. 用彼善根決定廻向. 猛利意樂純厚廣大◑信修行. 見同法者深生歎喜. 日夜刹那於多隨法隨尋隨伺. 名心淸淨. 卽於其中長時數習. 無間所作常委所作. 他於此善若未受行讚美令受. 若已受行讚美令喜. 卽於如是所有善根安處建立. 名加行淸淨. 當知略說能正發起如是加行. 及正安住此加行果. 名田淸淨. 云何異熟果. 謂諸菩薩壽量具足故. 能於長時修習善品. 依自他利積集增長無量善根. 是名菩薩壽量具足果. 若諸菩薩形色具足故. 大衆愛樂. 衆愛樂故咸共歸仰. 如是形色可愛樂故. 一切大衆咸歸仰. 故凡所發言無不聽用. 是名菩薩形色具足果. 若諸菩薩族姓具足故. 大衆尊敬供養稱讚. 衆所尊敬供養稱讚故. 於彼彼事勸諸衆生. 精勤修學無不敬用速疾修行無違無犯. 是名菩薩族姓具足果. 若諸菩薩自在具足故. 能以布施攝諸衆生速令成熟. 是名菩薩自在具足果. 若諸菩薩信言具足故. 能以愛語利行同事. 攝諸衆生速令成熟. 是名菩薩信言具足果. 若諸菩薩大勢具足故. 於諸衆生種種事業. 皆能營助施布恩德. 由此恩德感衆生心. 彼知恩故咸來歸仰. 所出言敎速疾隨轉恭敬信用. 是名菩薩大勢具足果. 若諸菩薩人性具足故成就男根. 堪爲一切勝功德器. 能於一切所作事業. 思擇一切所知境界. 都無所畏無◑而行. 一切有情於一切時. 皆來臻赴同共集會. 屛處露處言論同止受用飮食皆無嫌◑. 是名菩薩人性具足果. 若諸菩薩大力具足故. 於能引攝善法加行及能饒益有情加行. 皆無◑倦. 勇猛精進堅固精進速證通慧. 是名菩薩大力具足果. 若諸菩薩成就如是八種異熟. 具八種果. 能善饒益一切有情. 隨順生起一切佛法. 菩薩安住異熟果中. 於諸有情種種衆多利益事業自有力能. 及善安處所化有情. 彼於自事隨順而作. 如是乃名隨其所欲所作成辦. 若諸菩薩自有力能. 不善安處所化有情. 彼於自事不隨順作. 如是於他所作利益. 不名熾盛不名隨順. 由是因緣不名能作他利益事. 若諸菩薩自無力能. 而善安處所化有情. 彼於自事隨順而作. 如是於他所作利益. 不名熾盛不名隨順. 由是因緣不名能作他利益事. 是故菩薩要具二事. 方於有情所作利益. 名爲熾盛名爲隨順. 由是因緣乃名能作他利益事. 如是菩薩住異熟果. 自能成熟一切佛法. 亦能令他於三乘道隨其所應速得成熟. 又能令自速證無上正等菩提. 亦能令他已成熟者速得解脫. 由諸菩薩安住八種異熟果中. 能使有情利益安樂. 是故一切有情所處空無義利無始生死. 菩薩處之能令不空有大義利

云何爲福. 云何爲智. 謂略說福卽是三種波羅蜜多. 一施波羅蜜多. 二戒波羅蜜多. 三忍波羅蜜多. 智唯一種波羅蜜多. 謂慧波羅蜜多. 精進靜慮波羅蜜多應知通二分. 一者福分. 二者智分. 若依精進修行布施. 受護◑戒. 及修慈等四種無量. 如是等類所有精進名爲福分. 若依精進習聞思修所成三慧. 修蘊善巧修界善巧. 修處善巧修緣起善巧. 修處非處善巧. 修能觀察. 苦爲眞苦集爲眞集. 滅爲眞滅道爲眞道. 及於一切善不善法有罪無罪. 若劣若勝. 若黑若白. 幷廣分別緣生法中. 皆能如實思擇觀察. 如是等類所有精進名爲智分. 若依靜慮修習慈等四種無量. 如是等類所有靜慮名爲福分. 若依靜慮能修如前精進中說蘊善巧等. 如是等類所有靜慮名爲智分. 如是福智略有六種. 一一分別應知無量. 云何福因. 云何智因. 略說應知福因智因總有三種. 一者於福於智能得能住能增長欲. 二者於福於智善能隨順無違背緣. 三者於福於智先已串習. 此中隨順無違背緣者. 謂顚倒緣不現在前不會遇性. 不顚倒緣正現在前正會遇性. 若遇惡友倒說福智. 或倒作意顚倒而取. 名顚倒緣現前會遇. 與此相違所有白品當知名爲不顚倒緣現前會遇. 若於福智能得能住. 及能增長勤修習障遠離不起. 當知是名無違背緣. 若諸菩薩於此三種福智因中. 隨有所闕當知不能生福生智. 云何福果. 云何智果. 謂諸菩薩依止福故雖復長時流轉生死. 不爲極苦之所損惱. 又隨所欲能攝衆生爲作義利. 依止智故所攝受福是正非邪. 又能起作種種無量善巧事業. 乃至究竟當證無上正等菩提. 如是略說福果智果. 如其所應當知四種品類差別復有無量

應知此中若異熟體. 若異熟因. 若異熟果. 如是一切皆依於福從福所生. 福復依智從智所起. 是故二種於證無上正等菩提雖俱是勝. 而於其中福爲最勝智爲無上. 若諸菩薩於福於智隨闕一種. 決定不能證於無上正等菩提. 是名菩薩因攝果攝自利利他

云何菩薩現法後法自利利他. 謂諸菩薩以如正理工巧業處士夫作用. 積集財物. 卽於如是所集財物知量受用. 又先所造可愛果業異熟果熟. 於現法中受用彼果. 又諸菩薩於諸靜慮善廻轉者. 爲欲獲得現法樂住. 於現法中依此靜慮. 不爲成立利他事故依此靜慮. 又諸如來現法涅槃所有世間. 及出世間一切能得現法涅槃諸有爲法. 是名菩薩現法自利. 如諸菩薩現法自利. 如是菩薩所化有情. 由此獲得現法利益. 當知卽是現法利他. 若於欲界能獲他世財寶具足自體具足. 及能當生靜慮無色. 若生靜慮及無色中. 能獲他世財寶具足自體具足. 若現法中與憂苦俱數數思擇修習善因. 是名菩薩修習後法自利利他. 若諸菩薩於現法中與喜樂俱修習當來財寶具足自體具足所有善因. 及非退分靜慮無色一切等至. 是名菩薩現法後法自利利他

云何畢竟及不畢竟自利利他. 謂於欲界財寶具足自體具足. 若因若果. 及諸異生世間淸淨若因若果. 是不畢竟自利利他. 若諸煩惱一切永斷. 若諸所有八支聖道. 若此爲依獲得一切世間善法. 是名畢竟自利利他. 由三因緣應知畢竟及不畢竟. 一由自性故. 二由退不退故. 三由受用果有盡無盡故. 由自性故者. 究竟涅槃名爲畢竟. 一切有爲名不畢竟. 由退不退及受用果有盡無盡故者. 八支聖道無有退故. 及受用果無有盡故. 名爲畢竟. 其餘一切善有漏法. 由有退故. 及受用果有終盡故. 名不畢竟. 如是菩薩十種自利利他. 若略若廣. 菩薩隨力隨能當勤修學. 除此無有若過若增. 過去未來所有一切已學當學自利利他. 亦皆唯有如此十種自利利他. 除此無有若過若增

本地分中菩薩地第十五初持瑜伽處眞實義品第四

云何眞實義. 謂略有二種. 一者依如所有性諸法眞實性. 二者依盡所有性諸法一切性. 如是諸法眞實性一切性. 應知總名眞實義. 此眞實義品類差別復有四種. 一者世間極成眞實. 二者道理極成眞實. 三者煩惱障◑智所行眞實. 四者所知障◑智所行眞實

云何世間極成眞實. 謂一切世間於彼彼事隨順假立. 世俗串習悟入覺慧所見同性. 謂地唯是地非是火等. 如地如是. 水火風. 色聲香味觸. 飮食衣乘. 諸莊嚴具. 資産什物. 塗香華◑歌舞伎樂種種光明. 男女承事. 田園邸店宅舍等事當知亦爾. 苦唯是苦非是樂等. 樂唯是樂非是苦等. 以要言之. 此卽如此非不如此. 是卽如是非不如是. 決定勝解所行境事. 一切世間從其本際展轉傳來. 想自分別共所成立. 不由思惟籌量觀察然後方取. 是名世間極成眞實

云何道理極成眞實. 謂諸智者有道理義. 諸聰叡者諸◑慧者. 能尋思者能伺察者. 住尋伺地者具自辯才者. 居異生位者隨觀察行者. 依止現比及至敎量極善思擇決定智所行所智事. 由證成道理所建立所施設義. 是名道理極成眞實

云何煩惱障◑智所行眞實. 謂一切聲聞獨覺. 若無漏智. 若能引無漏智. 若無漏後得世間智所行境界. 是名煩惱障◑智所行眞實. 由緣此爲境. 從煩惱障智得淸淨. 於當來世無障◑住. 是故說名煩惱障◑智所行眞實. 此復云何. 謂四聖諦. 一苦聖諦. 二集聖諦. 三滅聖諦. 四道聖諦. 卽於如是四聖諦義. 極善思擇證入現觀. 入現觀已如實智生. 此諦現觀. 聲聞獨覺能觀唯有諸蘊可得. 除諸蘊外我不可得. 數習緣生諸行生滅相應慧故. 數習異蘊補特伽羅無性見故. 發生如是聖諦現觀

云何所知障◑智所行眞實. 謂於所知能◑智故名所知障. 從所知障得解脫智所行境界. 當知是名所知障◑智所行眞實. 此復云何. 謂諸菩薩諸佛世尊入法無我. 入已善◑於一切法離言自性假說自性. 平等平等無分別智所行境界. 如是境界爲最第一眞如無上所知邊際. 齊此一切正法思擇皆悉退還不能越度

又安立此眞實義相. 當知卽是無二所顯. 所言二者. 謂有非有. 此中有者. 謂所安立假說自性. 卽是世間長時所執. 亦是世間一切分別◑論根本. 或謂爲色受想行識. 或謂眼耳鼻舌身意. 或復謂爲地水火風. 或謂色聲香味觸法. 或謂爲善不善無記. 或謂生滅. 或謂緣生. 或謂過去未來現在. 或謂有爲或謂無爲. 或謂此世或謂他世. 或謂日月. 或復謂爲所見所聞所覺所知. 所求所得意隨尋伺. 最後乃至或謂涅槃. 如是等類是諸世間共了諸法假說自性. 是名爲有. 言非有者. 謂卽諸色假說自性. 乃至涅槃假說自性. 無事無相假說所依. 一切都無假立言說. 依彼轉者皆無所有. 是名非有. 先所說有今說非有. 有及非有二俱遠離法相所攝眞實性事. 是名無二. 由無二故說名中道. 遠離二邊亦名無上. 佛世尊智於此眞實已善淸淨. 諸菩薩智於此眞實學道所顯. 又卽此慧是諸菩薩能得無上正等菩提廣大方便. 何以故. 以諸菩薩處於生死. 彼彼生中修空勝解. 善能成熟一切佛法及諸有情. 又能如實了知生死. 不於生死以無常等行深心◑離. 若諸菩薩不能如實了知生死. 則不能於貪瞋癡等一切煩惱深心棄捨. 不能棄捨諸煩惱故. 便雜染心受諸生死. 由雜染心受生死故. 不能成熟一切佛法及諸有情. 若諸菩薩於其生死以無常等行深心◑離. 是則速疾入般涅槃. 彼若速疾入般涅槃. 尙不能成熟一切佛法及諸有情. 況能證無上正等菩提. 又諸菩薩由習如是空勝解故. 則於涅槃不深怖畏. 亦於涅槃不多願樂. 若諸菩薩深怖涅槃. 卽便於彼涅槃資糧不能円滿. 由於涅槃深怖畏故不見涅槃勝利功德. 由不見故便於涅槃遠離一切淸淨勝解. 若諸菩薩於其涅槃多住願樂. 是則速疾入般涅槃. 彼若速疾入般涅槃. 則便不能成數佛法及諸有情. 當知此中若不如實了知生死. 卽雜染心流轉生死. 若於生死深心◑離. 卽便速疾入般涅槃. 若於涅槃深心怖畏卽於能證涅槃資糧不能円滿. 若於涅槃多住願樂. 卽便速疾入般涅槃. 是諸菩薩於證無上正等菩提無大方便. 若能如實了知生死. 卽無染心流轉生死. 若於生死不以無常等行深心◑離. 卽不速疾入般涅槃. 若於涅槃不深怖畏. 卽能円滿涅槃資糧. 雖於涅槃見有微妙勝利功德. 而不深願速證涅槃. 是諸菩薩於證無上正等菩提有大方便. 是大方便依止最勝空性勝解. 是故菩薩修習學道所攝最勝空性勝解. 名爲能證如來妙智廣大方便

又諸菩薩由能深入法無我智. 於一切法離言自性. 如實知已達無少法及少品類可起分別. 唯取其事唯取眞如. 不作是念. 此是唯事是唯眞如. 但行於義. 如是菩薩行勝義故. 於一切法平等. 平等以眞如慧如實觀察. 於一切處具平等見具平等心得最勝捨. 依止此捨於諸明處一切善巧勤修習時. 雖復遭遇一切◑勞一切苦難. 而不退轉. 速疾能令身無勞倦. 心無勞倦. 於諸善巧速能成辦得大念力. 不因善巧而自貢高. 亦於他所無有◑吝. 於諸善巧心無怯弱. 有所堪能所行無◑. 具足堅固甲胄加行. 是諸菩薩於生死中如如流轉遭大苦難. 如是如是於其無上正等菩提堪能增長. 如如獲得尊貴殊勝. 如是如是於諸有情□慢漸減. 如如證得智慧殊勝. 如是如是倍於他所難詰諍訟◑雜語論本惑隨惑犯禁現行. 能數觀察深心棄捨. 如如功德展轉增長. 如是如是轉覆自善不求他知. 亦不希求利養恭敬. 如是等類菩薩所有衆多勝利. 是菩提分隨順菩提皆依彼智. 是故切已得菩提當得今得. 皆依彼智. 除此更無若劣若勝. 又諸菩薩乘御如是無◑論理. 獲得如是衆多勝利. 爲自成熟諸佛法故. 爲成熟他三乘法故. 修行正行. 彼於如是修正行時. 於自身財遠離貪愛. 於諸衆生學離貪愛能捨身財. 唯爲利益諸衆生故. 又能防護極善防護. 由身語等修學律儀. 性不樂惡性極賢善. 又能忍他一切侵惱. 於行惡者能學堪忍性薄瞋忿不侵惱他. 又能勤修一切明處令其善巧. 爲斷衆生一切疑難. 爲惠衆生諸饒益事. 爲自攝受一切智因. 又能於內安住其心令心善定. 於心安住常勤修學. 爲◑修治四種梵住. 爲能遊◑五種神通. 爲能成立利衆生事. 爲欲除遣精勤修學一切善巧所生勞倦. 又性◑慧成極眞智. 爲極眞智常勤修學. 爲自當來般涅槃故修習大乘. 又諸菩薩卽於如是修正行時. 於具功德諸有情所. 常樂現前供養恭敬. 於具過失諸有情所. 常樂現前發起最勝悲心愍心. 隨能隨力令彼除斷所有過失. 於己有怨諸有情所常起慈心. 隨能隨力無諂無◑. 作彼種種利益安樂. 令彼怨者意樂加行所有過失及怨嫌心自然除斷. 於己有恩諸有情所. 善知恩故若等若增現前酬報. 隨能隨力如法令其意望滿足. 雖無力能彼若求請. 卽於彼彼所作事業. 示現殷重精勤營務. 終不頓止彼所希求. 云何令彼知我無力非無欲樂. 如是等類當知名爲菩薩乘御無◑論理. 依極眞智修正加行

以何道理應知諸法離言自性. 謂一切法假立自相. 或說爲色或說爲受. 如前廣說. 乃至涅槃當知一切唯假建立非有自性. 亦非離彼別有自性. 是言所行是言境界. 如是諸法非有自性如言所說. 亦非一切都無所有. 如是非有. 亦非一切都無所有. 云何而有. 謂離增益實無妄執. 及離損減實有妄執. 如是而有. 卽是諸法勝義自性. 當知唯是無分別智所行境界. 若於諸法諸事隨起言說. 卽於彼法彼事有自性者. 如是一法一事應有衆多自性. 何以故. 以於一法一事制立衆多假說而詮表故. 亦非衆多假說詮表決定可得. 謂隨一假說於彼法彼事有體有分有其自性. 非餘假說. 是故一切假說若具不具. 於一切法於一切事皆非有體有分有其自性. 又如前說色等諸法. 若隨假說有自性者. 要先有事然後隨欲制立假說. 先未制立彼假說時. 彼法彼事應無自性. 若無自性無事制立假說詮表. 不應道理假說詮表旣無所有. 彼法彼事隨其假說而有自性. 不應道理. 又若諸色未立假說詮表. 已前先有色性. 後依色性制立假說攝取色者. 是則離色假說詮表. 於色想法於色想事應起色覺. 而實不起. 由此因緣由此道理. 當知諸法離言自性. 如說其色. 如是受等如前所說. 乃至涅槃應知亦爾. 有二種人. 於佛所說法毘奈耶. 俱爲失壞. 一者於色等法於色等事. 謂有假說自性自相. 於實無事起增益執. 二者於假說相處於假說相依離言自性勝義法性. 謂一切種皆無所有. 於實有事起損減執. 於實無事起增益執. 妄立法者所有過失已具如前顯了開示. 於色等法實無事中. 起增益執有過失故. 於佛所說法毘奈耶甚爲失壞. 於色等法實有唯事起損減執. 壞諸法者所有過失. 由是過失. 於佛所說法毘奈耶甚爲失壞. 我今當說. 謂若於彼色等諸法實有唯事起損減執. 卽無眞實亦無虛假. 如是二種皆不應理. 譬如要有色等諸蘊方有假立補特伽羅. 非無實事而有假立補特伽羅. 如是要有色等諸法實有唯事. 方可得有色等諸法假說所表. 非無唯事而有色等假說所表. 若唯有假無有實事. 旣無依處假亦無有. 是則名爲壞諸法者. 如有一類聞說難解大乘相應空性相應未極顯了密意趣義甚深經典. 不能如實解所說義. 起不如理虛妄分別. 由不巧便所引尋思. 起如是見立如是論. 一切唯假是爲眞實. 若作是觀名爲正觀. 彼於虛假所依處所實有唯事. 撥爲非有. 是則一切虛假皆無. 何當得有一切唯假是爲眞實. 由此道理彼於眞實及以虛假二種俱謗都無所有. 由謗眞實及虛假故. 當知是名最極無者. 如是無者一切有智同梵行者不應共語不應共住. 如是無者能自敗壞. 亦壞世間隨彼見者. 世尊依彼密意說言. 寧如一類起我見者. 不如一類惡取空者. 何以故. 起我見者. 唯於所知境界迷惑. 不謗一切所知境界. 不由此因◑諸惡趣. 於他求法求苦解脫. 不爲虛◑不作稽留. 於法於諦亦能建立. 於諸學處不生慢緩. 惡取空者亦於所知境界迷惑. 亦謗一切所知境界. 由此因故◑諸惡越. 於他求法求苦解脫. 能爲虛◑亦作稽留. 於法於諦不能建立. 於諸學處極生慢緩. 如是損減實有事者. 於佛所說法毘奈耶甚爲失壞

云何名爲惡取空者. 謂有沙門或婆羅門. 由彼故空亦不信受. 於此而空亦不信受. 如是名爲惡取空者. 何以故. 由彼故空彼實是無. 於此而空此實是有. 由此道理可說爲空. 若說一切都無所有. 何處何者何故名空. 亦不應言由此於此卽說爲空. 是故名爲惡取空者. 云何復名善取空者. 謂由於此彼無所有. 卽由彼故正觀爲空. 復由於此餘實是有. 卽由餘故如實知有. 如是名爲悟入空性如實無倒. 謂於如前所說一切色等想事. 所說色等假說性法. 都無所有. 是故於此色等想事. 由彼色等假說性法. 說之爲空. 於此一切色等想事何者爲餘. 謂卽色等假說所依. 如是二種皆如實知. 謂於此中實有唯事. 於唯事中亦有唯假. 不於實無起增益執. 不於實有起損減執. 不增不減不取不捨. 如實了知如實眞如離言自性. 如是名爲善取空者. 於空法性能以正慧妙善通達. 如是隨順證成道理. 應知諸法離言自性

復由至敎. 應知諸法離言自性. 如佛世尊轉有經中爲顯此義而說頌曰

以彼彼諸名　詮彼彼諸法

此中無有彼　是諸法法性

云何此頌顯如是義. 謂於色等想法. 建立色等法名. 卽以如是色等法名詮表. 隨說色等想法. 或說爲色或說爲受或說爲想. 廣說乃至說爲涅槃. 於此一切色等想法色等自性. 都無所有. 亦無有餘色等性法. 而於其中色等想法離言義性. 眞實是有. 當知卽是勝義自性亦是法性. 又佛世尊義品中說

世間諸世俗　牟尼皆不著

無著孰能取　見聞而不愛

云何此頌顯如是義. 謂於世間色等想事所有色等種種假說. 名諸世俗. 如彼假說於此想事有其自性. 如是世俗牟尼不著. 何以故. 以無增益損減見故. 無有現前顚倒見故. 由此道理名爲不著. 如是無著誰復能取. 由無見故於事不取增益損減. 於所知境能正觀察. 故名爲見. 聽聞所知境界言說. 故名爲聞. 依此見聞貪愛不生亦不增長. 唯於彼緣畢竟斷滅. 安住上捨故名不愛. 又佛世尊爲彼散他迦多衍那作如是說. 散他苾芻. 不依於地而修靜慮. 不依於水不依於火不依於風. 不依空處不依識處. 不依無所有處不依非想非非想處. 不依此世他世. 不依日月光輪. 不依見聞覺知. 不依所求所得. 不依意隨尋伺. 不依一切而修靜慮. 云何修習靜慮苾芻. 不依於地而修靜慮. 廣說乃至不依一切而修靜慮. 散他苾芻. 或有於地除遣地想. 或有於水除遣水想. 廣說乃至或於一切除一切想. 如是修習靜慮苾芻. 不依於地而修靜慮. 廣說乃至不依一切而修靜慮. 如是修習靜慮苾芻. 爲因陀羅爲伊舍那. 爲諸世主幷諸天衆. ◑爲作禮而讚頌曰

敬禮吉祥士　敬禮士中尊

我今不知汝　依何修靜慮

云何此經顯如是義. 謂於一切地等想事. 諸地等名施設假立. 名地等想. 卽此諸想於彼所有色等想事. 或起增益或起損減. 若於彼事起能增益有體自性執. 名增益想. 起能損減唯事勝義執. 名損減想. 彼於此想能正除遣能斷能捨. 故名除遣. 如是等類無量聖言. 名爲至敎. 由此如來最勝至敎. 應知諸法離言自性

問若如是者. 何因緣故於一切法離言自性而起言說. 答若不起言說. 則不能爲他說一切法離言自性. 他亦不能聞如是義. 若無有聞則不能知此一切法離言自性. 爲欲令他聞知諸法離言自性. 是故於此離言自性而起言說

又諸愚夫由於如是所顯眞如不了知故. 從是因緣八分別轉能生三事. 能起一切有情世間及器世間. 云何名爲八種分別. 一者自性分別. 二者差別分別. 三者總執分別. 四者我分別. 五者我所分別. 六者愛分別. 七者非愛分別. 八者彼俱相違分別. 云何如是八種分別能生三事. 謂若自性分別. 若差別分別. 若總執分別. 此三分別能生分別◑論所依分別◑論所緣事. 謂色等想事爲依緣故. 名想言說所攝. 名想言說所顯分別◑論. 卽於此事分別計度. 非一衆多品類差別. 若我分別若我所分別. 此二分別能生一切餘見根本. 及慢根本薩迦耶見. 及能生一切餘慢根本所有我慢. 若愛分則. 若非愛分別. 若彼俱相違分別. 如其所應能生貪欲瞋◑愚癡. 是名八種分別能生如是三事. 謂分別◑論所依緣事. 見我慢事. 貪瞋癡事. 當知此中分別◑論所依緣事爲所依止. 生薩迦耶見及以我慢. 薩迦耶見我慢爲依生貪瞋癡. 由此三事普能顯現一切世間流轉品法. 云何名爲自性分別. 謂於一切色等想事. 分別色等種種自性所有尋思. 如是名爲自性分別. 云何名爲差別分別. 謂卽於彼色等想事. 謂此有色謂此無色. 謂此有見謂此無見. 謂此有對謂此無對謂此有漏謂此無漏. 謂此有爲謂此無爲. 謂此是善謂此不善. 謂此無記. 謂此過去謂此未來謂此現在. 由如是等無量品類差別道理. 卽於自性分別依處. 分別種種彼差別義. 如是名爲差別分別. 云何名爲總執分別. 謂卽於彼色等想事我及有情命者生者等. 假想施設所引分別. 於總多法總執爲因分別而轉. 於舍軍林飮食衣乘等. 假想施設所引分別. 如是名爲總執分別. 云何名爲我我所分別. 謂若諸事有漏有取. 長時數習我我所執之所積聚. 由宿串習彼邪執故. 自見處事爲緣所生虛妄分別. 如是名爲我我所分別. 云何名爲愛分別. 謂緣◑妙可意事境所生分別. 云何名爲非愛分別. 謂緣不◑妙不可意事境所生分別. 云何名爲彼俱相違分別. 謂緣◑妙不◑妙可意不可意俱離事境. 所生分別. 此中所說略有二種. 一者分別自性. 二者分別所依分別所緣事. 如是二種無始世來應知展轉更互爲因. 謂過去世分別爲因. 能生現在分別所依及所緣事. 現在分別所依緣事旣得生已. 復能爲因生現在世由彼依緣所起分別. 於今分別不了知故. 復生當來所依緣事. 彼當生故決定當生依彼緣彼所起分別

云何了知如是分別. 謂由四種尋思四種如實智故. 云何名爲四種尋思. 一者名尋思. 二者事尋思. 三者自性假立尋思. 四者差別假立尋思. 名尋想者. 謂諸菩薩於名唯見名. 是名名尋思. 事尋思者. 謂諸菩薩於事唯見事. 是名事尋思. 自性假立尋思者. 謂諸菩薩於自性假立唯見自性假立. 是名自性假立尋思. 差別假立尋思者謂諸菩薩於差別假立唯見差別假立. 是名差別假立尋思. 此諸菩薩於彼名事. 或離相觀或合相觀. 依止名事合相觀故. 通達二種自性假立差別假立. 云何名爲四如實智. 一者名尋思所引如實智. 二者事尋思所引如實智. 三者自性假立尋思所引如實智. 四者差別假立尋恩所引如實智. 云何名尋思所引如實智. 謂諸菩薩於名尋思唯有名已. 卽於此名如實了知. 謂如是名爲如是義於事立假. 爲令世間起想起見起言說故. 若於一切色等想事不假建立色等名者. 無有能於色等想事起色等想. 若無有想則無有能起增益執. 若無有執則無言說. 若能如是如實了知. 是名名尋思所引如實智. 云何事尋思所引如實智. 謂諸菩薩於事尋思唯有事已. 觀見一切色等想事. 性離言說不可言說. 若能如是如實了知. 是名事尋思所引如實智. 云何自性假立尋思所引如實智. 謂諸菩薩於自性假立尋思. 唯有自性假立已. 如實通達了知色等想事中所有自性假立. 非彼事自性而似彼事自性顯現. 又能了知彼事自性猶如變化影像. 嚮應光影. 水月焰水夢幻. 相似顯現而非彼體. 若能如是如實了知最甚深義所行境界. 是名自性假立尋思所引如實智. 云何差別假立尋思所引如實智. 謂諸菩薩於差別假立尋思. 唯有差別假立已. 如實通達了知色等想事中差別假立不二之義. 謂彼諸事非有性非無性. 可言說性不成實故非有性. 離言說性實成立故非無性. 如是由勝義諦故非有色. 於中無有諸色法故由世俗諦故非無色. 於中說有諸色法故. 如有性無性有色無色. 如是有見無見等差別假立門. 由如是道理一切皆應了知. 若能如是如實了知差別假立不二之義. 是名差別假立尋思所引如實智. 愚夫於此四如實智有所闕故不現前故. 便有八種邪分別轉. 能生三事. 能起一切有情世間及器世間. 謂由如是邪分別故起諸雜染. 起雜染故流轉生死. 於生死中常流轉故. 恒有無量隨逐生死種種生老病死等苦流轉不息

菩(보)薩依此四如實智. 能正了知八種分別. 於現法中正了知故. 令當來世◑論所攝所依緣事不復生起. 不生起故於當來世從彼依緣所起分別亦不復生. 如是分別及依緣事二俱滅故. 當知一切◑論皆滅. 菩薩如是◑論滅故. 能證大乘大般涅槃. 於現法中勝眞實義所行處智極淸淨故. 普能獲得一切自在. 謂諸菩薩於種種化獲得能化神通自在. 於種種變獲得能變神通自在. 普於一切所知境智皆得自在. 若欲久住隨其所樂自在能住. 若欲終歿不待害緣自在能歿. 由諸菩薩得如是等無量自在. 於諸有情最勝無上. 菩薩如是普於一切得自在故. 獲得五種最上勝利. 一者獲得心極寂靜. 由住最靜故不由煩惱寂靜故. 二者能於一切明處無所넬◑. 淸淨鮮白妙智見轉. 三者爲利諸有情故. 流轉生死無有◑倦. 四者善入一切如來密意言義. 五者所得大乘勝解. 不可引奪不從他緣. 當知如是五種勝利有五種業. 一者菩薩成就最勝現法樂住. 能滅一切爲趣菩提精勤加行所生身心種種勞倦. 當知是名心極寂靜勝利之業. 二者菩薩普能成熟一切佛法. 當知是名於諸明處無◑淸白微妙智見勝利之業. 三者菩薩普能成熟一切有情. 當知是名流轉生死無有◑倦勝利之業. 四者菩薩能正除遣所化有情隨所生起一切疑惑. 護持如來妙正法眼令得久住. 於能◑沒如來聖敎像似正法. 能知能顯能正除滅. 當知是名善入如來密意言義勝利之業. 五者菩薩能◑一切外道異論. 精進堅牢正願無動. 當知是名大乘勝解不可引奪不從他緣勝利之業. 如是菩薩所有一切菩薩所作. 皆爲如是五勝利業之所攝受. 云何一切菩薩所作. 謂自安樂而無雜染. 普能成熟一切佛法. 普能成熟一切有情. 護持如來無上正法◑伏他論. 精進勇猛正願無動

當知如是四眞實義. 初二下劣. 第三處中. 第四最勝

瑜伽師地論卷第三十六

위

*

다음

->